******

***Előterjesztés „Városi műjégpálya létrehozásáról” (PGÜB, KIB, KGY)***

Tisztelt Közgyűlés!

Immár harmadik éve, hogy az egri lakosok számára a városban nincs lehetőség jégkorcsolyázni. A városi jégkorcsolyázás, a városi műjégpálya a helyi közösség számára tartalmas téli szórakozást biztosítana, különösen az ünnepi időszakban. A jégpálya nemcsak a jégkorcsolyázás és a téli sportok népszerűsítésére, hanem családi, baráti programok szervezésére, továbbá a helyi turisztikai kínálat bővítésére is lehetőséget nyújtana. Mivel 2021. óta nem ismertek a műjégpálya megvalósításának költségei, javaslom 2025. év első felében a versenyeztetési eljárás lebonyolítását ideiglenes jégpálya létesítésére.

**Kérem a Tisztelt Közgyűlést, fogadja el a határozati javaslatokat.**

Eger, 2024. november 25.

                                                                                            Domán Dániel s.k.

                                                                                                     képviselő

**Határozati javaslat:**

**1./ Eger Megyei Jogú Város Önkormányzatának Közgyűlése felkéri a jegyzőt, hogy a városi műjégpálya létrehozása céljából folytasson le a versenyeztetési eljárást.**

**Felelős: Dr. Barta Viktor jegyző megbízásából**

**Dr. Nagy-Holló Eszter, a Jogi Iroda irodavezetője**

**Határidő: 2025. március 30.**

**2./A Közgyűlés úgy dönt, hogy a 2025. évi költségvetés terhére, külön címszámon 50 millió forint összegű költségkeretet biztosít városi műjégpálya kialakítására.**

**Felelős: Vágner Ákos polgármester**

**Dr. Barta Viktor jegyző**

**Határidő: 2025. február 28.**